Hüvasti, NSVL

"Hüvasti, NSVL" on 2020. aasta novembris esilinastunud ning Eesti–Soome ühistöös valminud mängufilm. Lauri Randla debüütfilm on komöödia ingerisoomlaste Tarkkinenide pere värvikast elust Eestis nõukaaja viimastel aastatel ning on autobiograafiliste sugemetega. Johannes on ingerisoome poiss, kes on saanud isa puudumisel passi isanimeks ei kellegi muu kui Lenini enda nime. Ema Johanna eemalviibimise tõttu satub poiss lapsena elama vanavanemate juurde salajasse Eesti linna Leningrad-3, kus mujal Nõukogude Liidus levinud glasnostist hoolimata lokkab jõudsalt leninism. Ühel päeval, kui Johannesel on parasjagu ema Tallinnast külas, satub ta onu Kolja eeskujul keelatud kohas ujuma. Sellest kerkib aga palju pahandust ning selle tagajärjel on perekond sunnitud oma elu Leningrad-3s lõpetama ning leidma uue elukoha. Peale selle tabab Johannest isiklik traagika: kiirituse tõttu jääb ta ilma peaaegu kõigist juustest. Kogu Johannese üksindustunne aga kaob, kui Soome tööle pääsenud ema hakkab Johannesele tooma asju, mida kellelgi teisel pole (vilkuritega ketsid, banaanid jms) ning Johannesest saab üle kooli tehtud mees. Lisaks armub 10-aastane poiss esimest korda, kui ta kohtab kahe uhke patsiga Veerat. Ta satub kaklustesse, sekeldustesse ja saab karistada, samas taustal laguneb kurjuse impeerium, mida peeti igaveseks. Johannes – Niklas Kouzmitšev Johannese ema – Nika Savolainen Vanaema – Ülle Kaljuste Vanaisa – Tõnu Oja onu Kolja – Pääru Oja Lidija – Jekaterina Novosjolova Vera – Elene Baratšvili Gena – Dima Bespalov Tamerlan – Sten Karpov õpetaja Ivanova – Tatjana Manevskaja sotsiaaltöötaja – Anne Reemann sotsiaaltöötaja – Piret Krumm arst – Luule Komissarov ja teised. Film võeti üles 2018. aasta suvel ja sügisel Sillamäel, Tallinnas, Raplas ja Viljandis, lisaks Pärnus Ravispaahotell Tervis juures. Auhind, Los Angeles Independent Film Festival 2020; Best First Time Filmmaker, Lauri Randla Auhind, EFTA – Eesti filmi- ja teleauhinnad 2021; Parim stsenarist – Lauri Randla Nominatsioon, JUSSI – Annual Award of Finnish Film Industry (Soome) 2021; Mare Raidma – kostüümidisaini kategoorias; Gristina Pahmann – grimmi kategoorias Osalemine, PÖFF – Pimedate Ööde filmifestival (Tallinn) 2020; Debüütfilmide võistlusprogramm Osalemine, PÖFF: KinoFF (Narva, Kohtla-Järve) 2020; Põhiprogramm Osalemine, Prague Independent Film Festival 2021; võistlusprogramm Nominatsioon, Cleveland International Film 2021; režissöör Lauri Randla Osalemine, New York Baltic Film Festival 2021; võistlusprogramm Osalemine, FilmFestival Cottbus (Saksamaa) 2021; võistlusprogramm Osalemine, Moskva rahvusvaheline filmifestival 2021, Osalemine, Lübeck Nordic Film Days festival (Saksamaa) 2021; laste- ja noorteprogramm Osalemine, CinEast Festival, Luxembourg 2021; Osalemine, Fajr International Film Festival Teheran 2021; Osalemine, Carcassonne`i poliitikafilmide festival (Prantsusmaa) 2022; Auhind, International Youth Film Festival (Georgia) 2022; Best Feature Film, Lauri Randla (Director) Algasid Lauri Randla mängufilmi "Hüvasti, NSVL" võtted. kultuur.err.ee, 5. juuli 2018. Goodbye Soviet Union. IMDb, vaadatud 24.04.2024. "Hüvasti, NSVL". Festivalid ja auhinnad. Eesti filmi andmebaas. vaadatud 23. aprill 2024. "GOODBYE SOVIET UNION!" netikino.ee Eesti filmid linastuvad Moskva rahvusvahelisel filmifestivalil. kultuur.err.ee, 20.04.2024. Eesti filmid Lübecki filmifestivalil. Eesti Filmi Instituut.04.11.2021. Kutse XIV filmifestivalile CinEast. Luksemburgi Eesti Selts. "Hüvasti, NSVL". YouTube, treiler. "Hüvasti, NSVL". IMDb. Janno Zõbin. "Hüvasti, NSVL" lahkab Lauri Randla lapsepõlve Annelinnas. tartu.postimees.ee, 27. november 2020. Tuuli Põhjakas. Neile, kes sündinud Nõukogude Liidus. Postimees, 19. november 2020. Aurelia Aasa. "Hüvasti, NSVL" on tõeline nõukogude romanss . Eesti Päevaleht, 6. detsember 2020.